gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9106, del 14-06-2021 (2021/5851)

Notificació de la sentència dictada en el judici verbal número 1395/2020.
-------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5851


Organisme emissor
:   Jutjat de Primera Instància Número 7 d'Alacant

Tipus de document
:   Edicte

Notificació de la sentència dictada en el judici verbal número 1395/2020. [2021/5851]  
Daniel Gil Palencia, magistrat jutge del Jutjat de 1a Instància número 7 d'Alacant, he vist aquestes actuacions de judici verbal 1395/2020 seguides sobre desnonament per precari a instàncies de Coral Homes, SL, representada per la procuradora López Monzó sota la direcció del lletrat Enrique Jesús Alabadí, contra els ocupants desconeguts de la finca situada a Sant Joan d'Alacant carrer Doctor Gadea, núm. 19, planta baixa, local 3, declarats en situació de rebel·lia processal.  
  
Dispositiva: Estime la demanda interposada per Coral Homes, SL, representada per la procuradora López Monzó sota la direcció del lletrat Enrique Jesús Alabadi, contra els ocupants desconeguts de la finca situada a Sant Joan d'Alacant carrer Doctor Gadea, número 19, planta baixa, local 3, i declare que els demandats ocupen la finca sense cap títol i sense pagar renda o mercé. Acorde el dret de l'actora a recuperar la possessió de la finca, així com pertocar al desnonament per precari instat per l'actora i condemne la demandada a deixar l'habitatge a què es fa referència lliure, vacu i expedit i a la disposició del propietari en el termini que se li assenyale amb prevenció que, en cas de no fer-ho en el termini que se li assenyale, en serà llançat, tot això amb la imposició expressa a la part demandada de les costes causades en aquesta instància.  
Notifiqueu a les parts i feu-los saber que aquesta resolució no és ferma i que es pot interposar un recurs d'apel·lació en contra en la forma i terminis establits en la Llei d'enjudiciament civil.  
Aquesta és la meua Sentència, de la qual es deduirà testimoniatge per a unir-lo a les actuacions, jutjant definitivament en primera instància, ho pronuncie, mane i signe.  
I atés que aquests demandats, ocupants desconeguts del carrer Doctor Gadea, núm. 19, planta baixa, local 3, Sant Joan d'Alacant, es troben en parador desconegut, expedisc aquest edicte perquè els valga de notificació en forma.  
  
Alacant, 17 de maig de 2021.- El lletrat de l'Administració de justícia: Jesús Lorenzo Álvarez.
Diari Oficial de la Generalitat Valenciana


Sumari del DOGV 9228, del 02-12-2021 (2021/11973)

RESOLUCIÓ de 9 de novembre de 2021, de la Conselleria d'Hisenda i Model Econòmic, per la qual s'autoritza una transferència de crèdit de capítol 2 a l'1 en el Programa 513.10, Infraestructures públiques, de la Conselleria de Política Territorial, Obres Públiques i Mobilitat, per un import global de 4.700 euros. Expediente 08.009/21-131.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9228

Data del DOGV
:   02-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11629


Data del document
:   09-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de novembre de 2021, de la Conselleria d'Hisenda i Model Econòmic, per la qual s'autoritza una transferència de crèdit de capítol 2 a l'1 en el Programa 513.10, Infraestructures públiques, de la Conselleria de Política Territorial, Obres Públiques i Mobilitat, per un import global de 4.700 euros. Expediente 08.009/21-131. [2021/11224]  
La Conselleria de Política Territorial, Obres Públiques i Mobilitat planteja la necessitat de crear un lloc de treball de tècnic superior de caràcter temporal, adscrit al Programa 513.10, Infraestructures públiques, amb una durada de tres anys, des de l'1 de desembre de 2021 fins al 30 de novembre de 2024, amb possibilitat de prorrogar-se un any més, per a donar suport a la gestió dels projectes inclosos en el Pla de recuperació, transformació i resiliència de la Unió Europea que es gestionen per la Subdirecció General de Mobilitat.  
Per a finançar aquest increment del capítol 1, l'esmentada conselleria proposa transferir disponibilitats existents en el capítol 2 d'aqueix mateix programa per un import de 4.700 euros.  
A aquest efecte i d'acord amb el que es disposa en els articles 21 i 24 de la Llei 4/2020, de 30 de desembre, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 22.69.12.044.21.4, per un import de 4.700 euros.  
  
Segon  
Autoritzar un augment de crèdit en l'aplicació 02.22.87.063.30.0 per un import de 4.700 euros.  
  
València, 9 de novembre de 2021.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 9043, del 17-03-2021 (2021/2723)

CORRECCIÓ d'errades de la Resolució de 16 de desembre de 2020, del Rectorat de la Universitat de València per la qual es convoca l'ampliació d'una borsa de treball temporal del grup A, subgrup A2, de l'escala de gestió universitària, sector d'administració general, d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9043

Data del DOGV
:   17-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2723


Data del document
:   11-03-2021

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 16 de desembre de 2020, del Rectorat de la Universitat de València per la qual es convoca l'ampliació d'una borsa de treball temporal del grup A, subgrup A2, de l'escala de gestió universitària, sector d'administració general, d'aquesta universitat. [2021/2723]  
Atesa la petició de dos membres del tribunal nomenat per Resolució de 16 de desembre de 2020 al·legant motius d'abstenció contemplats en l'article 23 de la Llei 40/2015, d'1 d'octubre, de règim jurídic del sector públic, i seguint el que s'indica a l'apartat 8.4 de les bases de la convocatòria de la Resolució de 16 de desembre de 2020 (DOGV 11.01.2021).  
  
El Rectorat de la Universitat de València, fent ús de les atribucions que li confereix la legislació vigent, resol acceptar les al·legacions presentades per les persones interessades i procedir a nomenar dos membres del tribunal d'acord amb la següent modificació en l'annex V tribunal,  
  
On diu:  
Titular  
María Pilar Monrós Fenollosa, administradora de la Facultat de Fisioteràpia de la Universitat de València.  
Suplent  
Mónica Sánchez Chico, tècnica superior de gestió administrativa al Servei d'Estudiants de la Universitat de València.  
  
Ha de dir:  
Titular  
M.ª Ángeles Sáez Miralles, administradora de la Facultat de Física de la Universitat de València  
Suplent  
Carmen Tejedo Moltó, administradora de la Unitat de Campus de Tarongers de la Universitat de València.  
  
València, 11 de març de 2021.- La rectora, p. d. (DOGV 18.01.2021), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 9085, del 17-05-2021 (2021/3984)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria de fabricació de mobles en el terme municipal d'Aspe.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/3984


Data del document
:   16-03-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a regularització d'indústria de fabricació de mobles en el terme municipal d'Aspe. [2021/3984]  
Després d'admentre a tràmit, d'acord amb el que es preveu en la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC'20/0360, promogut per Cocinas y Baños 3M, SLU, per a regularització d'indústria de fabricació de mobles, situat en el polígon 46, parcel·la 24, del terme municipal d'Elx, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del citat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25666/25273, així com en el Servei Territorial d'Urbanisme d'Alacant, situat en l'avinguda d'Aguilera, número 1, cinquena planta d'aquesta capital.  
  
  
Alacant, 16 de març de 2021.- El cap del Servei Territorial d'Urbanisme: Miguel Nicolás Halabi Antón.
Diari Oficial de la Generalitat Valenciana


Sumari del DOGV 8997, del 14-01-2021 (2021/41)

Bases de la convocatòria per a cobrir en propietat una plaça d'enginyer o enginyera tècnics industrials.
--------------------------------------------------------------------------------------------------------

### Dades del document

Número de DOGV
:   8997

Data del DOGV
:   14-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/41


Data del document
:   04-01-2021

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * concurs administratiu

Bases de la convocatòria per a cobrir en propietat una plaça d'enginyer o enginyera tècnics industrials. [2021/41]  
Publicades en el Butlletí Oficial de la Província de València número 248 de 28 de desembre de 2020 les bases per a cobrir en propietat una plaça d'enginyer tècnic industrial, aprovades per la Junta de Govern Local de 16 d'octubre de 2020, i que estan a disposició de les persones interessades, a través de la web de l'Ajuntament de Sagunt: www.aytosagunto.es.  
La presentació de sol·licituds per a participar en les proves d'accés es farà en el Registre General de l'Ajuntament o en la forma que determina la legislació sobre procediment administratiu comú vigent, en el termini de 20 dies hàbils comptats a partir de l'endemà de la publicació de la convocatòria en el Boletín Oficial del Estado.  
  
Els següents anuncis de les convocatòries a les corresponents proves selectives es publicaran en el Butlletí Oficial de la Província de València i en la pàgina web de l'Ajuntament de Sagunt.  
Cosa que es fa pública per al coneixement general.  
  
Sagunt, 4 de gener de 2021.- El secretari general: Emilio Olmos Gimeno.
Diari Oficial de la Generalitat Valenciana


Sumari del DOGV 9100, del 04-06-2021 (2021/5675)

Notificació de la sentència dictada en el procediment de divorci contenciós número 948/2019.
--------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/5675


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de divorci contenciós número 948/2019. [2021/5675]  
Procediment: família. Divorci contenciós [DIC] número 948/2368-BE.  
Demandant: Zahra Semmak.  
Procurador: Luzzy Aguilar, Isabel   
Demandat: Abdellatif Essamaqui  
Beatriz Moure Maestro, lletrada d'Administració de justícia del Jutjat de Primera Instància i Instrucció número 3 de Quart de Poblet, faig saber que, en aquest jutjat del meu càrrec, se segueixen actuacions de família. Divorci contenciós modificació de mesures supòsit contenciós [DIC] número 948/2019 a instàncies de la procuradora Isabel Luzzy Aguilar, en nom i representació de Zahra Semmak contra Abdellatif Essamaqui, en el qual s'ha dictat una sentència de data 19 de gener de 2021 contra la qual es pot interposar un recurs d'apel·lació en el termini de vint dies. El text complet de la sentència es troba a la disposició del demandat en aquest jutjat.  
I perquè valga de notificació de la sentència dictada en les actuacions indicades al demandat Abdellatif Essamaqui, en parador desconegut, expedisc aquest edicte.  
  
Quart de Poblet, 28 d'abril de 2021.- La Lletrada de l'Administració de justícia: Beatriz Moure Maestro.
Diari Oficial de la Generalitat Valenciana


Sumari del DOGV 9217, del 17-11-2021 (2021/11679)

RESOLUCIÓ de 10 de novembre de 2021, de la directora general d'Universitats, per la qual se citen les persones interessades en el procediment ordinari 4/000403/1501-UX per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9217

Data del DOGV
:   17-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11711


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

RESOLUCIÓ de 10 de novembre de 2021, de la directora general d'Universitats, per la qual se citen les persones interessades en el procediment ordinari 4/000403/4103-OP per a comparéixer en la via jurisdiccional. [2021/11787]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
  
Referència del tribunal: procediment ordinari 4/000403/9334-WU.  
  
NIG: 46672-77-4-1414-0008512  
Recurrent: Rami Abu Hamed Mansur.  
Persones interessades: pluralitat indeterminada de persones interessades, en atenció a la matèria regulada.  
Descripció: recurs contenciós administratiu interposat contra la Resolució de data 21 de juliol de 2021, per la qual es va desestimar el recurs de reposició interposat contra la Resolució de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu a què es fa referència i se citen les persones interessades en el procediment descrit a fi que puguen comparéixer com a demandades en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 10 de novembre de 2021.- La directora general d'Universitats: Pilar Ezpeleta Piorno.
Diari Oficial de la Generalitat Valenciana


Sumari del DOGV 9087, del 19-05-2021 (2021/4442)

Bases de la convocatòria del procés selectiu per a cobrir en propietat una plaça de tècnic o tècnica mitjans de normalització lingüística per consolidació d'ocupació temporal.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9087

Data del DOGV
:   19-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4442


Data del document
:   27-04-2021

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * concurs administratiu

Bases de la convocatòria del procés selectiu per a cobrir en propietat una plaça de tècnic o tècnica mitjans de normalització lingüística per consolidació d'ocupació temporal. [2021/4442]  
Estan publicades en el Butlletí Oficial de la Província de València número 78, de 27 d'abril de 2021, les bases per a cobrir en propietat una plaça de tècnic o tècnica mitjans de normalització lingüística, mitjançant el sistema de concurs oposició, incloses en l'oferta d'ocupació pública 2020, en execució del procés de consolidació d'ocupació temporal, aprovades per la Junta de Govern Local de 12 de març de 2021 i que estan a la disposició de les persones interessades, a través de la web de l'Ajuntament de Sagunt: www.aytosagunto.es.  
La presentació de sol·licituds per a participar en les proves d'accés es farà en el Registre General de l'Ajuntament o en la forma que determina la legislació sobre procediment administratiu comú vigent, en el terme de 20 dies hàbils comptats a partir de l'endemà de la publicació de la convocatòria en el Boletín Oficial del Estado.  
  
Els següents anuncis de les convocatòries a les corresponents proves selectives es publicaran en el Butlletí Oficial de la Província de València i en la pàgina web de l'Ajuntament de Sagunt.  
Cosa que es fa pública per a coneixement general.  
  
Sagunt, 27 d'abril de 2021.- El secretari general: Emilio Olmos Gimeno.
Diari Oficial de la Generalitat Valenciana


Sumari del DOGV 9023, del 18-02-2021 (2021/1437)

Extracte de la resolució rectoral de la Universitat Miguel Hernández d'Elx, per la qual es convoca una beca de formació universitària en comunicació interna i externa de cooperació al desenvolupament i voluntariat 2021.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9023

Data del DOGV
:   18-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1437


Data del document
:   26-01-2021

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la resolució rectoral de la Universitat Miguel Hernández d'Elx, per la qual es convoca una beca de formació universitària en comunicació interna i externa de cooperació al desenvolupament i voluntariat 2021. [2021/1437]  
BDNS (identif.): 549281.  
De conformitat amb el que preveuen els articles 17.3.by 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/549281)  
  
Primer. Persones beneficiàries  
Graduades en Periodisme o Comunicació Audiovisual. Aquesta titulació ha d'haver sigut obtinguda en el curs acadèmic 2016/2017 o posteriors, en universitats espanyoles o estrangeres, en aquest últim cas sempre que s'haja obtingut l'homologació del títol per resolució definitiva  
  
Segon. Objecte  
Completar la formació adquirida per titulats universitaris en Periodisme i/o Comunicació Audiovisual l'activitat de la qual serà fer tasques de difusió de notícies per a visibilitzar accions de promoció del voluntariat i cooperació al desenvolupament, i sensibilitzar sobre les activitats pròpies de l'Àrea de Cooperació al Desenvolupament i Voluntariat de la Universitat Miguel Hernández d'Elx, facilitant d'aquesta manera la seua ulterior inserció en el mercat laboral.  
  
Tercer. Bases reguladores  
https://boumh.umh.es/files/2021/01/RR\_00143\_2021.pdf  
  
Quarta. Quantia  
L'ajuda econòmica que percebrà el beneficiari serà de 1.000 euros/mes, a la qual se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social. L'import total màxim de l'ajuda que es concedeix és de 10.000 euros.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils comptadors a partir de l'endemà de la publicació de la present convocatòria en el Diari Oficial de la Generalitat Valenciana (DOGV).  
  
Elx, 26 de gener de 2021.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9045, del 22-03-2021 (2021/2317)

Notificació de la sentència dictada en el procediment de divorci contenciós número 40/2019.
-------------------------------------------------------------------------------------------

### Dades del document

Número de DOGV
:   9045

Data del DOGV
:   22-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2317


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el procediment de divorci contenciós número 40/2019. [2021/2317]  
Procediment: família. Divorci contenciós [dic] - 000040/2019.  
De: Raluca Luka.  
Procuradora: María Inmaculada Mas Cabrera.  
Contra: Florin Claudio Luka.  
Procurador/a:   
  
Olga Segrelles Cano, lletrada de l'Administració de justícia, en el procediment de divorci contenciós 40/2019, seguit a instàncies de Raluca Luka, contra Florin Claudio Luka, faig saber que s'ha dictat la Sentència número 14/2020, de data 30 de juny de 2020; atés que han resultat negatives les gestions per a conéixer el domicili o la residència habituals de Florin Claudio Luka, se li fa saber que el text íntegre de la resolució es troba a la seua disposició en la secretaria d'aquest jutjat i que, en contra, s'hi pot interposar un recurs d'apel·lació dins del termini de 20 dies comptador a partir de l'endemà de la notificació, per a l'Audiència Provincial d'Alacant (art. 466 LEC).  
D'acord amb la Instrucció número 6/2012, de la Secretaria General de l'Administració de Justícia, queden les actuacions a l'oficina judicial a la disposició dels interessats.  
Les dades personals que es posen a la disposició de les parts han de tractar-se amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
I, atés que es desconeix el parador del demandat, Florin Claudio Luka, expedisc aquest edicte perquè li valga de notificació en deguda forma.  
  
Dénia, 1 de juliol de 2020.- La lletrada de l'Administració de justícia: Olga Segrelles Cano.